Andruw Jones

Andruw Rudolf Jones (☆ 23 di aprel 1977 na Willemstad, Kòrsou) ta un eks-pelotero profeshonal kurasoleño. E tabata e di tres yu di Kòrsou pa hunga den MLB na Merka i e promé pa wòrdu inkorporá den e Hall of Fame di MLB. 

 Bida 
Jones a nase dia 23 di aprel 1977 na Kòrsou komo yu di Carmen i Henry Jones, un di e mihó peloteronan di e isla durante añanan sesenta i setenta di siglo 20. Su tata tabata su coach mas importante.

Jones a kasa ku Nicole Derick i ta tata di tres yu. Su yu hòmber Druw Jones (2003) ta pelotero profeshonal, firmando na 2022 ku Arizona Diamondbacks.No. 2 pick Druw Jones, Arizona Diamondbacks officially agree to contract, Arizonasports.com, 23 di yüli 2022 Jones ta biba na estado di Georgia.

 Karera 
Jones a debutá dia 15 di ougùstùs 1996 den Major League Baseball (MLB), unda el a hunga 17 temporada, mas tantu pa Atlanta Braves. Curaçao hofleverancier MLB, sport.cw (2 di sèptèmber 2017) E tabata, despues di Hensley Meulens i Ralph Milliard, e di tres yu di Kòrsou pa hunga den MLB. El a hunga tambe pa Los Angeles Dodgers (2008), Texas Rangers (2009), Chicago White Sox (2010), i New York Yankees (2011 i 2012), i den liga hapones Nippon Professional Baseball (NPB) pa Tohoku Rakuten Golden Eagles. El a hunga na Venezuela ku e ekipo Tiburones de La Guaira na 1996 i na 2009 den e liga profeshonal dominikano ku e ekipo Las Águilas Cibaeñas. 

Jones su parti mas fuerte ta su defensa den senter field. El a gana e Rawlings Gold Glove Award pa senter fieldernan tur aña for di aña 1998 te cu 2007. Jones a hunga den sinku All-star Game y a gana tantu e Hank Aaron Award y e Silver Slugger Award pa outfieldernan den aña 2005. Na 2002, e tabata e National League All-Star Final Vote winner. Pa temporada 2009 Andruw Jones a firma un kontrato di Liga Menor.thumb|160px|Jones durante WBC 2013

 Tim nashonal hulandes 
Aunke Jones tabata desea di partisipa den e selekshon hulandes su agenda di weganan den MLB hopi biaha no tabata permiti esaki. Na 2006 e ta debutá den World Baseball Classic (WBC), sufriendo derota 8-3 kontra Puerto Rico. Pa di dos okashon e ta partisipa na WBC na 2023. Dos aña despues, na 2015, Jones ta wòrdu selekta pa e torneo Premier 12. Aki e ta hunga su ultimo weganan despues di a anunsiá su retiro komo hungadó. Desde 2017 el a pasa pa fungi komo "bench coach" di e tim di reino (Koninkrijksteam) durante e torneonan di WBC.

 Distinshon 
 e pelotero mas hoben pa bati homerun den Seri Mundial di Beisbòl.
 1998-2007 - 10 glòf di oro
 2000, 2002-2003, 2005-2006 - a partisipá na 5 okashon den MLB All-Star Game.
 2005 - mas tantu homeruns den Liga Nashonal (51).
 2005 - hungadó di Atlanta Braves ku mas tantu homeruns: 51 homeruns.
 2005 - premio Hank Aaron.
 2005 - premio Silver Slugger
 2005 - luna di yüni i luna di ougùstùs: hungadó di luna.
 2023 - el a wòrdu inkorporá den e Georgia Sports Hall of Fame. Andruw Jones opgenomen in Georgia Sports Hall of Fame, Curacao.nu, 27 di febrüari 2023
 2026 - el a wòrdu inkorporá den e Hall of Fame di MLB.Eerste Curacaoenaar in Hall of Fame MLBAntilliaans Dagblad (20 di yanüari 2026)

Category:Hende
Category:Beisbolista
Category:Kòrsou